REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/206-14

18. jul 2014. godine

B e o g r a d

Z A P I S N I K

23. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 18. JULA 2014. GODINE

Sednica je počela u 18.30 časova.

Sednicom je predsedavao dr Aleksandar Martinović, predsednik Odbora.

Sednici su prisustvovali članovi Odbora: Žarko Mićin, Veroljub Arsić, Biljana Pantić Pilja, Katarina Rakić, Svetislav Vukmirica, Vojislav Vujić, zamenik člana Odbora Petra Petrovića, Žarko Obradović, Suzana Spasojević, zamenik člana Odbora Neđe Jovanovića, Mirko Čikiriz, Tanja Tomašević Damnjanović, Balint Pastor i Vesna Besarović.

Sednici nisu prisustvovali: Dragan Nikolić, Aleksandar Jablanović, Vesna Martinović, prof. dr Janko Veselinović, kao ni njihovi zamenici.

Sednici su prisustvovali: Zorana Mihalović, ministarka građevinarstva, saobraćaja i infrastrukture, Danijel Nikolić, šef kabineta generalnog sekretara Vlade Republike Srbije i Aleksandra Damnjanović, državni sekretar Ministarstva građevinarstva, saobraćaja i infrastrukture

Na osnovu člana 165. Poslovnika, Narodna skupština je u Danu za glasanje zastala sa odlučivanjem, zbog usvajanja amandmana i zatražila da se sastanu Odbor za prostorno planiranje, saobraćaj, infrastrukturu i telekomunikacije i Odbor za ustavna pitanja i zakonodavstvo.

Pošto je predsednik Odbora pročitao dnevni red, Odbor je jednoglasno usvojio sledeći:

D n e v n i r e d :

1. Razmatranje amandmana na Predlog zakona o otklanjanju posledica poplava u Republici Srbiji, koji je podneo Odbor za prostorno planiranje, saobraćaj, infrastrukturu i telekomunikacije.

Prva tačka dnevnog reda. Razmatranje amandmana na Predlog zakona o otklanjanju posledica poplava u Republici Srbiji, koji je podneo Odbor za prostorno planiranje, saobraćaj, infrastrukturu i telekomunikacije.

Odbor je u skladu sa članom 165. Poslovnika Narodne skupštine razmotrio amandman kojim se posle člana 12. dodaje novi član 13. Predloga zakona o otklanjanju posledica poplava u Republici Srbiji, koji je podneo Odbor za prostorno planiranje, saobraćaj, infrastrukturu i telekomunikacije i smatra da je amandman u skladu sa Ustavom i pravnim sistemom Republike Srbije.

Odbor je jednoglasno doneo odluku.

Za izvestioca Odbora na sednici Narodne skupštine određen je predsednik Odbora.

Sednica je završena u 18.40 časova.

Sastavni deo ovog zapisnika čine stenografske beleške.

SEKRETAR PREDSEDNIK

dr Radoje Cerović dr Aleksandar Martinović